Die bestuur van Graan Suid-Afrika moet nog sy besluit oor die voortsetting van die Nampo-oesdae vir 2021 bekend maak.
Van die telersgenootskappe wat aan die Bloemskou sou deelneem, oorweeg nou afsonderlike byeenkomste op die skouterrein wat aan die inperkingsmaatreëls ten opsigte van bywoning voldoen. “Die stoetveebedryf se telers smag na geleenthede vir bymekaarkom, diere vertoon en ou kennisse ontmoet,” sê Prinsloo.
Intussen het die kontrak vir die Covid-19-veldhospitaal, wat sowat 20% van die terrein van Bloemskou beslaan het, in November 2020 verstryk. ’n Klein gedeelte van dié gerief sal dalk vir diens behou word, maar Bloemskou begin eersdaags om die infrastruktuur af te breek.